ΓΡΑΠΤΗ ΕΡΩΤΗΣΗ P-3770/02

υποβολή: Bart Staes (Verts/ALE) προς την Επιτροπή

(16 Δεκεμβρίου 2002)

Θέμα: Μετατροπή της βιομηχανίας όπλων

Πριν την μεταρρύθμιση των Διαρθρωτικών Ταμείων, εφαρμοζόταν το πρόγραμμα Konver, το οποίο παρείχε, άν χρειαζόταν, οικονομικούς πόρους με τους οποίους η βιομηχανία όπλων μπορούσε να μετατραπεί σε βιομηχανία για μη πολεμικούς σκοπούς. Τώρα αυτά τα μέτραπέρ της μετατροπής της βιομηχανίας όπλων έχουν συμπεριληφθεί στον κανονικό προϋπολογισμό για τα Διαρθρωτικά Ταμεία.

Μπορεί να αναφέρει η Επιτροπή πόσα κονδύλια διατέθηκαν κατά την παρελθούσα 15ετία στην ενίσχυσηπέρ της μετατροπής της βιομηχανίας όπλων και μπορεί κατόπιν να αναφέρει, ανά κράτος, πώς διατέθηκαν αυτοί οι πόροι·

Μπορεί δε να αναφέρει συγκεκριμένα για το Βέλγιο ποιές επιχειρήσεις ή κρατικοί φορείς έκαναν χρήση αυτής της ενίσχυσης·

Έχει ήδη εκπονηθεί σφαιρική αξιολόγηση της παροχής ενίσχυσης για την μετατροπή της βιομηχανίας όπλων και μπορεί συνακολούθως να αναφέρει η Επιτροπή πόσες θέσεις εργασίας της βιομηχανίας όπλων έχουν διατεθεί στη βιομηχανία για μη πολεμικούς σκοπούς·

Συμπληρωματική απάντησητου κ. Barnier εξ ονόματος της Επιτροπής

(11 Μαρτίου 2003)

Η κοινοτική πρωτοβουλία Konver καθιερώθηκε το 1993, μετά τις ειδικές ενέργειες Perifra I και II που θεσπίστηκαν το 1991 και το 1992. Η πρωτοβουλία αυτή

καταρτίστηκε στο τέλος της δημοσιονομικής περιόδου 1989-1993 των Διαρθρωτικών Ταμείων, στο πλαίσιο ετήσιου προγράμματος που εξασφάλισε τη σύνδεση με την περίοδο 1994-1999. Η εν λόγω κοινοτική πρωτοβουλία διέθετε αρχικά προϋπολογισμό 130 εκατ. Ecu. Το 1994 αποφασίστηκε να παραταθεί η διάρκεια της πρωτοβουλίας Konver. Η κατανομή του προϋπολογισμού των 500 εκατ. Ecu που χορηγήθηκαν για την πρωτοβουλία αυτή για την περίοδο 1994-1999 ήταν η ακόλουθη:

>ΚΤΜ ΟΠΝΒΧΒ>

Η πρωτοβουλία Konver είχε ως στόχο να επιτρέψει στις περιφέρειες που εξαρτώνται σε μεγάλο βαθμό από δραστηριότητες στον τομέα της άμυνας να επιταχύνουν τη μετατροπή των οικονομικών δραστηριοτήτων τους.

Τα προγράμματα που συνδέονται με την πρωτοβουλία αυτή δεν έχουν ακόμη ολοκληρωθεί από χρηματοδοτική άποψη. Με την επιφύλαξη της οριστικής ολοκλήρωσης των προγραμμάτων, οι ακόλουθες πληροφορίες που αφορούν το Βέλγιο μπορούν να γνωστοποιηθούν στο Αξιότιμο Μέλος του Κοινοβουλίου:

- κατά την περίοδο 1994-1999, η περιφέρεια της Φλάνδρας επωφελήθηκε από το πρόγραμμα Konver που αφορούσε τα διοικητικά διαμερίσματα Bruges, Louvain, Hasselt, Turnhout και Tongres. Στο τέλος Ιανουαρίου 2003, χορηγήθηκε το συνολικό ποσό των 5 806 098,82 ευρώ στο πλαίσιο συγχρηματοδότησης από το Ευρωπαϊκό Ταμείο Περιφερειακής Ανάπτυξης (ΕΤΠΑ)

- τα περισσότερα σχέδια που συγχρηματοδοτήθηκαν αφορούσαν την ανακαίνιση πρώην στρατιωτικών κτιρίων. Άλλα σχέδια αφορούσαν τη διευθέτηση εκτάσεων ή βιομηχανικών ζωνών. Το πρόγραμμα Konver για την Φλάνδρα δεν συγχρηματοδότησε στρατιωτικές επιχειρήσεις που επιθυμούσαν να μετατρέψουν την παραγωγή τους για μη στρατιωτικούς σκοπούς.

- όσον αφορά τη Βαλονία, ένα πρώτο πρόγραμμα Konver εγκρίθηκε το 1993. Είχε ως αποτέλεσμα την παρέμβαση των Διαρθρωτικών Ταμείων ύψους 1,096 εκατ. ευρώ. Για την περίοδο 1994-1999, χορηγήθηκαν 6 119 εκατ. ευρώ στο πλαίσιο αυτό. Επωφελήθηκαν περίπου 100 επιχειρήσεις, κυρίως μικρομεσαίες επιχειρήσεις. Το πρόγραμμα Konver τις βοήθησε να ανοίξουν τις αγορές τους σε νέους τομείς δραστηριότητας. Η Επιτροπή εκτιμά ότι δημιουργήθηκαν 68 νέες θέσεις εργασίας λόγω της κοινοτικής αυτής παρέμβασης.

Η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι μέτρα μετατροπής μπορούν επίσης να προβλεφθούν στο πλαίσιο των επιχειρησιακών προγραμμάτων των Διαρθρωτικών Ταμείων. Οι επιχειρήσεις που αντιμετωπίζουν προβλήματα λόγω της μετατροπής των αμυντικών δραστηριοτήτων τους είναι επιλέξιμες για συγχρηματοδότηση από τα Διαρθρωτικά Ταμεία στο πλαίσιο της ισχύουσας νομοθεσίας.